પશ્ચિમ બંગાળમાં જ્યારે ડાબેરીઓનું શાસન હતું ત્યારે ગ્રામીણ વિસ્તારો પર કબજો જમાવવા માટે પંચાયતોની ચૂંટણીઓમાં હિંસક તત્ત્વોને જાણે છૂટ અપાતી હોય તેવા દ્રશ્યો જોવા મળતાં હતાં. બંગાળમાં શાસન બદલાયું, પણ હિંસાની આ રીત ન બદલાઈ. મમતા બેનર્જીના શાસનમાં બંગાળમાં પરિવર્તન આવશે, લોકો અરાજકાતાના વાતાવરણમાંથી આઝાદ થશે, પણ આ અરમાનો અધૂરા જ રહ્યા છે. મમતાના શાસનમાં પણ પંચાયતોની ચૂંટણીમાં જે રીતે હિંસા થઈ છે તે જોતા એવું લાગે છે કે ગ્રામીણ વિસ્તારોની પંચાયતોમાં શાસન મેળવવા હિંસાનો માર્ગ જ અખત્યાર કરવો એ સામાન્ય બાબત બની ગઈ છે અને કોઈ પણ શાસકો હોય તે આ જ પ્રકારનો શિરસ્તો અપનાવી રહ્યા છેે.